stanford-oval/wikipedia huggingface dataset:
Bernin Alpit

| Bernin Alpit> saks. Berner Alpen tai Berner Oberland |
| --- | --- |
 Eiger (3 970 m), Mönch (4 105 m) ja Jungfrau (4 166 m).
Maantiede
Sijainti:   Sveitsi
Päävuoristo:  Alpit
Korkein kohta
Nimi:  Finsteraarhorn
Korkeus meren-pinnan tasosta:  4 274 m
Bernin Alpit eli Bernin Oberland (saks. Berner Alpen tai Berner Oberland) on Keski-Alppien osa Sveitsissä. Bernin Alpit sijaitsevat Bernin, Valais’n, Luzernin, Obwaldenin, Fribourgin ja Vaudin kantoneissa.
Korkein Bernin Alppeihin kuuluva huippu on Finsteraarhorn (4 274 m).
Alueen määrittely

Bernin Alppien alue on määritelty monin tavoin. Soiusan määritelmä on laajin, vuorikiipeilyjärjestö SAC:n suppein. Kaikissa määrittelyissä etelärajana on Rhônejoki.
Alueen määrittely > Soiusan laaja määrittely

Bernin Alpit on Soiusan laajimman määrittelyn mukaan (saks. Berner Alpen in weitesten Sinne) itä–länsi-suunnassa 140 kilometriä pitkä vuoristoalue Genevenjärven kaakkoisnurkasta Reussjoelle ja Vierwaldstätterseen kaakkoisnurkkaan. Leveyttä alueella on 25–30 kilometriä Rhônelta Col de la Croix’n, Grosse Scheideggin ja Jochpassin solille. Bernin Alppien pohjoispuolinen vuoristoalue on Sveitsin Etu-Alppeja.
Alueen määrittely > Soiusan suppea määrittely

Suppeamman määrittelyn mukaan (saks. Berner Alpen in eigentlichen Sinne) Bernin Alpit ulottuvat Gemmipassilta Grimselsolalle ja Aarelle sekä Furkasolalle. Aaren ja Reussin välinen alue Grimselsolan itäpuolella on Urin Alppeja. Gemmipassin länsipuolinen alue on Vaud’n Alppeja. Vuoristoalueen pituus on tällä määrittelyllä 70 kilometriä.
Vuoret

Bernin Alpit on Grajisten Alppien, Valais’n Alppien ja Berninan Alppien ohella yksi Alppien korkeimmista vuoristoalueista käsittäen muutamia yli 4 000 metriä korkeita huippuja. Yli 3 000 metrin korkuisia huippuja alueella on runsaasti.
| 0 | 1 | 2 | 3 |
| --- | --- | --- | --- |
|  Finsteraarhorn (4 274 m)  Aletschhorn (4 193 m)  Jungfrau (4 158 m)  Mönch (4 105 m)  Schreckhorn (4 080 m)  Grosses Fiescherhorn (4 049 m)  Grünhorn (4 043 m)  Lauteraarhorn (4 042 m)  Hinter Fiescherhorn (4 025 m)  Gletscherhorn (3 983 m)  Eiger (3 970 m)  Rottalhorn (3 969 m)  Ebnefluh (3 962 m)  Agassizhorn (3 946 m)  Bietschhorn (3 934 m)  Trugberg (3 933 m)  Klein Grünhorn (3 913 m)  Gross Wannenhorn (3 905 m) |  Klein Fiescherhorn (3 895 m)  Mittaghorn (3 892 m)  Fiescher Gabelhorn (3 876 m)  Nesthorn (3 820 m)  Dreieckhorn (3 811 m)  Schinhorn (3 797 m)  Breithorn (Lötschental) (3 785 m)  Breithorn (Lauterbrunnen) (3 779 m)  Grosshorn (3 762 m)  Sattelhorn (3 745 m)  Wetterhorn (3 708 m)  Balmhorn (3 698 m)  Silberhorn (3 695 m)  Blüemlisalphorn (3 671 m)  Doldenhorn (3 647 m)  Altels (3 636 m)  Tschingelhorn (3 562 m) |  Gspaltenhorn (3 442 m)  Gross Hühnerstock (3 348 m)  Ewigschneehorn (3 331 m)  Ritzlihorn (3 282 m)  Wildhorn (3 248 m)  Les Diablerets (3 246 m)  Wildstrubel (3 243 m)  Wellhorn (3 196 m)  Mättenberg (3 107 m)  Löffelhorn (3 098 m)  Grand Muveran (3 061 m)  Sparrhorn (3 026 m)  Torrenthorn (3 003 m)  Dent de Morcles (2 980 m)  Schilthorn (2 973 m)  Eggishorn (2 934 m)  Uri-Rotstock (2 932 m) |  Schwarzhorn (2 930 m)  Gross Sidelhorn (2 881 m)  Albristhorn (2 764 m)  Faulhorn (2 683 m)  Gummfluh (2 461 m)  Sulegg (2 412 m)  Vanil Noir (2 395 m)  Niesen (2 366 m)  Brienzer Rothorn (2 351 m)  Tour d'Aï (2 334 m)  Hohgant (2 202 m)  Stockhorn (2 192 m)  Kaiseregg (2 189 m)  Le Chamossaire (2 116 m)  Le Moléson (2 006 m)  Dent de Jaman (1 879 m)  Rochers de Naye (1 740 m) |
Bernin Alpit laajimman määritelmän mukaan.
Bernin Alppien usein käytetty määritelmä.
Aiheesta muualla

Kuvia tai muita tiedostoja aiheesta Bernin Alpit Wikimedia Commonsissa
Bihar-kielet

Indoarjalaisten kielten puhuma-alueet Intiassa. Bihar-kielet keskellä oikealla.
Bihar-kielet ovat indoarjalaisiin kieliin kuuluva kieliryhmä, jota puhutaan Intian Biharin osavaltiossa ja osassa Nepalia. Kieliryhmän kolme puhutuinta kieltä ovat bhodžpuri, maithili ja magahi.
Aiheesta muualla

Bihari Ethnologue. (englanniksi)
Biharin tulva 2008

Tulviva pelto osavaltion pohjoisosassa.
Biharin tulva 2008 aiheutui Kosi-joen (myös Koshi) tulvasta Intian Biharin osavaltiossa elokuussa 2008. Bihar on Nepalin naapurissa. Yli kolme miljoonaa ihmistä joutui jättämään kotinsa. 1. syyskuuta 2008 kuolleita oli 90. New York Timesin mukaan Biharin tulva 2008 on pahin tulva alueella 50 vuoteen.
Kosijoki tulvi monsuunisateiden vuoksi elokuun puolivälissä 2008. Kuukauden aikana Biharissa joutui noin 900 000 ihmistä jättämään kotinsa ja 100 000 ihmistä odotti yhä apua tulvaveden saartamana. Nepalissa 60 000 ihmistä menetti kotinsa tulvissa.
Tulva upotti alleen satojen neliökilometrien alueen. Kosijokea yritettiin saada kuriin kanavalla, joka johdattaisi veden pois tulvan uurtamasta uudesta uomasta. Korjattavaa tietä arvioitiin olevan parituhatta kilometriä ja siltoja 250 kpl. 14. dalai-lama antoi miljoona rupiaa Biharille tulvauhreille 1.9.2008.
Aiheesta muualla

Intian Punainen Risti auttaa tulvan uhreja (Arkistoitu – Internet Archive) SPR 2.9.2008, 4.9.2008
UNICEFilta apua Intian ja Nepalin tulvauhreille (Arkistoitu – Internet Archive) UNICEF 29.08.2008
CE Carroi

Club Esportiu Carroi on andorralainen jalkapalloseura Andorra la Vellan kaupungista. Seura pelasi kaudella 2020–21 Andorran korkeimmalla sarjatasolla Primera Divisióssa. Carroi on perustettu vuonna 2014 ja se pelaa kotiottelunsa Camp de Futbol d'Aixovallissa.
CEU

CEU, car equivalent unit, tarkoittaa yhden henkilöauton tarvitsemaa tilaa laivassa tai muussa autonkuljetusvälineessä (esimerkiksi junassa). Yksi CEU vastaa noin yhdeksän neliömetrin pinta-alaa ja noin kymmenen kuutiometrin tilavuutta. [lähde? ]
CEU:ta käytetään laivojen kuljetuskapasiteetin ilmoittamiseen. Sitä käytetään myös ilmaistaessa eri autolajien kuljetusmääriä autolautoilla, autonkuljetusaluksilla (PCC ja PCTC) tai vaikkapa Kanaalin tunnelissa. [lähde? ]
Suurten autonkuljetuslaivojen kuljetuskapasiteetti on 4 000–6 500 CEU. Valtamerillä liikennöivien alusten kuljetuskapasiteetti on yleensä yli 4 000 CEU. Ensimmäinen 6 000 CEU:n kokoinen alus aloitti liikennöimisen vuonna 1974. Suurempia aluksia ei ole rakennettu, sillä alusten on haluttu olevan Panamax-kokoa, jotta kuljetus tapahtuu nopeasti. Lisäksi tämänkokoisen aluksen lastaus ja purku tapahtuu kohtuullisen nopeasti, jolloin satamassaoloaika jää lyhyeksi. [lähde? ]
Tracy Lynn Cruz

| Tracy Lynn Cruz> Henkilötiedot |
| --- | --- |
Syntynyt: 29. tammikuuta 1976 (ikä 48)  Orangen piirikunta, Kalifornia
Ammatti:  näyttelijä tanssija
Puoliso:  Javier
Näyttelijä
Taiteilijanimet:  Tracey Lynn Cruz Tracy Leon Cruz
Aktiivisena:  1995–1999
Merkittävät roolit:  Ashley Hammond (Power Rangers Turbo)
Aiheesta muualla
IMDb 
Tracy Lynn Cruz (s. 29. tammikuuta 1976 Orangen piirikunta, Kalifornia) on yhdysvaltalainen entinen näyttelijä ja tanssija, joka tunnetaan parhaiten roolistaan Ashley Hammondina televisiosarjoista Power Rangers Turbo ja Power Rangers in Space.
Elämäkerta

Cruz syntyi Orangen piirikunnassa, Kaliforniassa, jossa hän opiskeli tanssijaksi ja myöhemmin kaksikieliseksi opettajaksi. Hän työskenteli hetken aikaa apulaisopettajana opiskellessaan tanssijaksi.
Näyttelemisen pariin Cruz päätyi ystävänsä Johnny Yong Bosch kautta, jonka myötä hän koe-esiintyi Power Rangers Turboon. Alun perin hän tuli sarjaan Vaaleanpunaisen Rangerin roolia varten, mutta tuottajat vaihtoivat hänet keltaisen Rangerin rooliin, kun Nika Burrise oli lähdössä sarjasta 14 jakson jälkeen. Sittemmin Cruz esiintyi keltaisen Rangerin roolissa sarjan loppuun asti ja oli myös pääosassa seuraavassa Power Rangers -sarjassa Power Rangers in Space. Sarjan päätyttyä vuonna 1998, Cruz teki vielä cameoroolin elokuvassa Eastside ja vierasesiintymisen vanhassa roolissaan Power Rangers Lost Galaxyssa vuonna 1999.
Näyttelemisen jälkeen Cruz teki vielä mallin töitä Abercrombie & Fitch -yhtiölle vuosina 2002–2004 ennen kuin jäi kotiäidiksi saatuaan kaksi lasta aviomiehensä Javierin kanssa.
Aiheesta muualla

Tracy Lynn Cruz TV.comissa (Arkistoitu – Internet Archive) (englanniksi)
Blidaru

| Blidaru> Cetatea dacică Costeşti-Blidaru |
| --- | --- |
 Ilmakuva linnoituksesta.
Sijainti
 Blidaru
Koordinaatit:  45°40′04.0″N, 23°09′46.0″E
Valtio:  Romania
Paikkakunta:  Hunedoara
Historia
Tyyppi:  Daakialainen linnoitus antiikin Daakiassa eli nykyisen Romanian alueella.
Ajanjakso:  noin 100 eaa. – 100
Valtakunta:  Daakia
Merkitys:  Sotilaallinen linnoitus jolla oli myös uskonnollinen merkitys.
Korkeus:  705 metriä m
Pinta-ala:  5 000 m²
Aiheesta muualla
   Commonsissa 
Infobox OKNimi-testi OK: 
Blidaru oli muinainen daakialainen linnoitus antiikin Daakiassa eli nykyisen Romanian alueella. Se rakennettiin luultavasti ensimmäisellä vuosisadalla eaa. ja sen rauniot on löydetty. Linnoitus on yksi suurimmista ja parhaiten säilyneistä daakialaisista linnoituksista ja se kuuluu yhdessä muiden alueen linnoitusten kanssa Unescon maailmanperintöluetteloon.
Linnoitus

Blidaru rakennettiin 705 metriä korkealle kukkulalle, jota jouduttiin tasoittamaan ja madaltamaan suuresti. Linnoituksella oli sotilaallinen tarkoitus, mutta se oli myös uskonnollisesti tärkeä.
Linnoitus koostui kivilinnasta, jossa oli nelikulmaiset tornit kulmissa. Linnan ympärille pystytetyt puolustusmuurit oli rakennettu kalkkikivestä, jotka jouduttiin tuomaan 20–30 kilometrin päästä. Koko linnoitus oli karkeasti kolmion muotoinen ja jaettu kahteen osaan muurilla. Ulkopuolelle oli pystytetty vartiotorneja ja kukkulan länsipuolella oli suurikokoinen kaivo.
Roomalaiset valloittivat ja tuhosivat Blidarun daakialaissodissa 100-luvun alussa.
Kuvia

Blidarun linnoituksen muureja.
Rekonstroitu Piatra Craivii Dacian lin­noi­tuk­sen muu­rin raken­nus­tek­niik­ka­näy­te Ro­ma­ni­an kan­sal­lis­mu­se­os­ta.
Blidarun lin­noi­tuk­sen muu­ria jonka seinässä näkyy reikiä.
Linnoituksen opas­kyltti.
Beautiful Dreams

| Beautiful Dreams Kansan Uutiset |
| --- | --- | --- |

Studioalbumin tiedot
 Julkaistu: 1983
 Formaatti: LP
 Tyylilaji: hardcore punk
 Levy-yhtiö: Rock-O-Rama
Kansan Uutisten muut julkaisut
|   | Beautiful Dreams 1983 | Suomi orgasmin partaalla 2007 |
Beautiful Dreams on hardcore punk -yhtye Kansan Uutisten esikoisalbumi, joka julkaistiin vuonna 1983 levymerkillä Rock-O-Rama Records.
Kappaleet > A-puoli

Cheerless Morning
Dog Is Better Police
Home, Religion, Native Country
Army Cannot Make a Man
Beautiful Dreams
Front Page
Pigs
Crazy Wonders
Informer
Pig-Lars
Too Pure
Kappaleet > B-puoli

Cheerless Morning II
Monster Baby
Economic Appraisal
Fuck J.
Now I Wanna Fuck Your Dog
Cannabis to Flower Shops
You Have It
Kokoonpano

Saasta – laulu
Jimmy – kitara, laulu
Örkky – basso
Averell – rummut
+
Jukka Rahkonen – ääni (kappaleet 12–13)
Boikot

Boikot ovat etninen ryhmä Karpaattien pohjois- ja etelärinteillä Ukrainassa ja Puolassa. Nykyisin he mieltävät itsensä usein osaksi ukrainalaisia.
Asuinalue

Boikojen perinteinen asuinalue käsitti nykyisessä Ukrainassa Ivano-Frankivskin alueella osan Sambirin piiristä (kesään 2020 saakka Dolynan piirin ja Rohatynin piirin eteläosan), sekä Lvivin alueella osan Sambirin piiristä ja Stryin piiristä (aiemmista piireistä osin Staryi Sambirin piiristä, eteläisen Stryin piirin, sekä Skolen ja Turkan piirit). Taka-Karpatian alueella heitä asuu noin 70 kylässä nykisten Mukatševon ja H’ustin piirien alueella (ennen kesää 2020 Volovetsin piirissä, Mižhirjan piirin luoteisosassa ja Velykyi Bereznyin piirin pohjoisosassa). Puolassa alue käsittää maan kaakkoisnurkan Sanjoen ja sen sivujoki Solinkan laaksoilla. Suuri osa alueesta on Karpaattien pohjoispuolella. Taka-Karpatian kylät ovat niiden etelärinteillä.
Historia

Boikojen nimen merkitystä ei tunneta varmuudella. Karpaattien pohjoisrinteillä historiallisen Galitsian alueella asuneet boikot omaksuivat ukrainalaisen kansallisidentiteetin 1900-luvun alkupuolella. Osa alkoi kutsua itseään yksinkertaisemmin "ylämaalaiseksi" (verh’ovyntsi). Etelärinteillä he mielsivät itsensä ruteeneiksi aina Neuvostoliiton kauden alkuun vuoteen 1945 saakka. Tätä ennen myös termiä boiko saatettiin pitää etelässä jopa loukkaavana. Monet Puolassa asuneista boikoista siirrettiin Neuvostoliiton hallitsemaan Ukrainaan vuosien 1945 ja 1946 väillä. Vanhoihin boikokyliin asettui puolalaisia. Ukrainan boikoalueilla heitä muutti puolestaan Ukrainan muihin osiin ja maaseudulta kaupunkeihin. Maatalouden kollektivisointi hävitti boikojen perinteistä kulttuuria.
Kulttuuri

Boikojen perinteisiä elinkeinoja olivat maanviljely ja kotieläinten kasvatus vuorialueilla. Perinteine yhteiskuntajärjestelmä oli patriarkaalinen ja tapakulttuuriin liittyi monia pakanallisuudesta juontuvia riittejä.
Kansallispuisto

Ukrainan Karpaattien keskivaiheella sijainneesta historiallis-etnografisesta  boikojen asuinseudusta on käytetty nimitystä Boikivštšyna ("boikojen maa"). Tämän mukaan on nimetty esimerkiksi Lvivin alueen Sambirin piirin eteläosassa sijaitseva, vuonna 2019 perustettu Boikivštšynan kansallispuisto.
Aiheesta muualla

Kuvia tai muita tiedostoja aiheesta Boikot Wikimedia Commonsissa
Boikokirkko Velykyi Bereznyin piirissä.
Bliaron

| Bliaron |
| --- | --- |
 Roolipelin kansikuva
Julkaisija:  Northern Realms
Julkaisuvuosi:  2011
Tyylilaji:  pöytäroolipeli
Bliaronin pelikirja
Bliaron on Northern Realms -kustantamon vuonna 2011 julkaisema roolipeli.
Bliaron - Kalthanien perintö

Bliaron - Kalthanien perintö on roolipelin ensimmäinen, suomenkielinen, versio. Pelistä on julkaistu toinen painos englanniksi.
Magiaan ja sen käyttöön keskittyvä Bliaron sai alkusysäyksensä Uoti Huotarin Vaeltavat klaanit -pelistä, mutta peli muuttui suunnitteluprosessin aikana paljon. Pelin muokkaamiseen ja hiomiseen meni lopulta viisi vuotta. Bliaronin tekemisessä mukana ollut Antti Lax on myöhemmin todennut, että on huomattavasti helpompaa aloittaa uusi projekti kuin muokata jo valmista peliä uuteen uskoon.
Vaeltavissa klaaneissa pelin keskiössä ei vielä ollut magia, vaan erilaiset klaanit ja niiden shamanistinen kulttuuri. Pelin kehittyessä myös magian rooli korostui, sillä tekijät kokivat ettei magiaan keskittynyttä suomalaista roolipeliä vielä ollut. Kehitysprosessin aikana myös kaupungit nousivat tärkeämpään asemaan.
Bliaronia on kiitelty sen viimeistellystä ulkoasusta ja upeasta taiteesta, ja sitä on pidetty osoituksena suomalaisten pienkustantamojen lisääntyvästä ammattimaisuudesta ja kunnianhimosta. Peli on esillä myös Suomen pelimuseon ensimmäisessä perusnäyttelyssä.
Bliaroniin on myöhemmin julkaistu useita erillisiä seikkailuita sekä lähdeteos. Peli on nykyisin saatavilla myös ilmaisena pdf-versiona.
Bliaron 2nd Edition

Bliaron 2nd Edition on Bliaron roolipelin toinen versio. Ensimmäisestä versiosta poiketen Bliaron 2nd Edition on kirjoitettu englanniksi.
Bliaronin pohjimainen idea on säilytetty toiseen versioon, mutta sääntösysteemiä on jatkokehitetty. Erityisesti magia käytön sääntöjä on kehitetty monipuolisemmiksi ja selkeytetty. Lisäksi peli sisältää apuvälineitä pelinjohtajille omien pelien suunnitteluun ja vetämiseen.
Kuten ensimmäinen versio, kirja sisältää laajat kuvaukset maailmasta ja siellä toimivista järjestöistä. Toiseen versioon myös tätä puolta on kehitetty. Kansojen ja ryhmittymien kuvauksissa on painotettu aikaisempaa enemmän sitä, miten niitä voidaan käyttää hyväksi peliä suunnitellessa tai hahmoa pelatessa.
Bình Định

Bình Định Vietnamin kartalla
Bình Định on maakunta Vietnamin Nam Trung Bộn alueella. Sen pääkaupunki on Quy Nhơn.
Bình Địnhin luonnonvaroja ovat metsät, marmori ja muut teollisuusmineraalit sekä kultakaivokset.
Maakunan halki kulkee valtatie 1 ja rautatie etelästä pohjoiseen. Phu Catin lentoasema sijaitsee 30 km Quy Nhơnista pohjoiseen. Quy Nhơnin satama on yksi Vietnamin suurimmista.
Itsepuolustuslaji Võ Bình Định on kehitetty tässä maakunnassa, ja muutkin perinteiset kamppailulajit ovat suosittuja.
Aiheesta muualla

Kuvia tai muita tiedostoja aiheesta Bình Định Wikimedia Commonsissa
Brand New Lover

| ”Brand New Lover” Dead or Alive |
| --- | --- | --- |

Singlen tiedot
 Albumilta: Mad, Bad and Dangerous to Know
 Äänitetty : 1986
 Julkaistu: syyskuussa 1986
 Tekijä(t): Dead or Alive
 Tuottaja(t): Stock Aitken Waterman
 Tyylilaji: pop
 Kesto: 05.19
 Levy-yhtiö: Epic Records
Dead or Aliven muut singlet
| ”My Heart Goes Bang (Get Me To The Doctor)” 1985 | ”Brand New lover” 1986 | ”Something In My House” 1987 |
Brand New Lover on englantilaisen yhtyeen Dead or Aliven kappale vuodelta 1986 ja yhtyeen studioalbumin Mad, Bad and Dangerous to Know ensimmäinen single.
Kappale sijoittui Japanin myyntilistalla sijalle 2, Ison-Britannian myyntilistalla sijalle 31.
Kappale on yhtyeen myydyin single Suomessa. Kappale sijoittui Suomen myyntilistalla sijalle 6.
But Not for Me

”But Not for Me” on George Gershwinin säveltämä ja Ira Gershwinin sanoittama musiikkikappale vuoden 1930 teatterimusikaalista Girl Crazy. Ginger Rogers esitti kappaleen alkuperäisessä musikaalissa, ja vuoden 1943 elokuvaversiossa sen lauloi Judy Garland.
Girl Crazyn naispääosan esittäjä Ginger Rogersin jätti musikaalissa varjoonsa Ethel Merman, joka lauloi Gershwinien kirjoittaman kappaleen ”I Got Rhythm”. ”But Not for Me” ei osoittautunut suureksi hitiksi. Se on noussut singlelistalle vain kerran, vuonna 1942 Harry Jamesin orkesterin esittämänä. Jazzmuusikot ovat ottaneet kappaleen omakseen, ja siitä on useiden muiden George Gershwinin sävellysten tavoin tullut yksi tyylilajin usein soitetuista standardeista. Kappaleen nauhoittaneisiin jazzmuusikoihin kuuluvat muun muassa Miles Davis, Billie Holiday, Ahmad Jamal, John Coltrane ja Lee Wiley.
Blood, Sweat and Tears

| Blood, Sweat and Tears Johnny Cash |
| --- | --- | --- |

Studioalbumin tiedot
 Äänitetty : 7. kesäkuuta 1962 - 22. elokuuta 1962
 Julkaistu: helmikuussa 1963
 Tuottaja(t): Frank Jones, Don Law
 Tyylilaji: country
 Kesto: 29.33
 Levy-yhtiö: Columbia/Legacy
Johnny Cashin muut julkaisut
| All Aboard the Blue Train 1962 | Blood, Sweat and Tears 1963 | Ring of Fire: The Best of Johnny Cash 1963 |
Blood, Sweat and Tears on Johnny Cashin viidestoista albumi. Se julkaistiin vuonna 1963.
Kappaleet

The Legend of John Henry's Hammer – 9.03
Tell Him I'm Gone – 3.03
Another Man Done Gone – 2.35
Busted – 2.17
Casey Jones – 3.02
Nine Pound Hammer – 3.15
Chain Gang – 2.40
Waiting for a Train – 2.06
Roughneck – 2.11
Arviot

Allmusic:
Bodo Wartke

Bodo Wartke näyttämöllä vuonna 2011.
Bodo Wartke (s. 21. toukokuuta 1977 Hampuri) on saksalainen kabareetaiteilija, pianisti ja vetäjä.
Elämä

Bodo Wartke syntyi lääkäriperheeseen ja vietti lapsuuttaan Reinbekissä ja Schwartaussa. Hän suoritti koulunsa loppuun vuonna 1996 Leibnizin lukiossa, minkä jälkeen hän suoritti siviilipalveluksen eräässä Etelä-Lyypekin sairaalassa. Siviilipalveluksen jälkeen hän meni Berliiniin, jossa hän aloitti fysiikan opiskelut vuonna 1997. Hieman opiskelun jälkeen hän siirtyi opiskelemaan musiikkia Taide-yliopistoon Berliiniin, jonka hän kuitenkin lopetti kesken. Vuodesta 1998 vuoteen 2004 hän oli SAGO:n jäsen ja kuuli "Celler"-koulussa Christof Stählinin runoutta sekä musiikkia. Bodo Wartke on naimaton ja asuu Berliinissä.
Taide

Bodo tekee kabareeta pianolla. Musiikit ja sanoitukset niihin ovat hänen omiaan.
CSD

CSD voi viitata seuraaviin asioihin:
YK:n kestävän kehityksen toimikunta (engl. Commission on Sustainable Development)
Piirikytkentäinen data (engl. Circuit Switched Data)
Christopher Street Day, lyh. CSD, Prideä vastaavista tapahtumista käytetty nimitys lähinnä saksankielisissä maissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CSD”, voi hakea sivunnimihaulla, laajalla sivunnimihaulla tai tekstihaulla.
CSA

CSA voi tarkoittaa seuraavia asioita:
CSA, Canadian Standards Association, kanadalainen standardisoimisjärjestö
ČSA, tšekkiläinen lentoyhtiö
Canadian Space Agency, Kanadan avaruusjärjestö
Amerikan konfederaatio (engl. Confederate States of America) Yhdysvaltain sisällissodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CSA”, voi hakea sivunnimihaulla, laajalla sivunnimihaulla tai tekstihaulla.
Blackfield

| Blackfield |
| --- | --- |

Tiedot
Toiminnassa:  2001–
Tyylilaji:  Progressiivinen rock
Kotipaikka:  Englanti, Israel
Laulukieli:  englanti
Jäsenet:  Steven Wilson,  laulu, kitara   Aviv Geffen,  laulu, kitara, akustinen kitara   Eran Mitelman,  taustalaulu, piano, koskettimet   Seffy Efrati,  taustalaulu, bassokitara   Tomer Z,  rummut, lyömäsoittimet  
Entiset jäsenet:  Gavin Harrison,  rummut, lyömäsoittimet (studio)  Chris Maitland,  rummut, lyömäsoittimet (live)  Daniel Salomon,  taustalaulu, piano, koskettimet  
Levy-yhtiö:  Atlantic Records   Snapper Music  
Aiheesta muualla
blackfield.org
Infobox OKNimi-testi OK: 
Blackfield on yhtye, jonka perustivat Porcupine Treestä tuttu laulaja Steven Wilson ja israelilainen rock-tähti Aviv Geffen.
Geffen, joka on Porcupine Treen ja Wilsonin fani, kutsui yhtyeen esiintymään Israeliin vuonna 2000. Hänestä ja Wilsonista tuli ystävykset, joka johti heidän yhteiseen hankkeeseensa. Alun perin vain EP:ksi tarkoitetusta, vuonna 2001 julkaistusta ensilevytyksestä muotoutui lopulta täyspitkä studioalbumi. Se ilmestyi Israelissa ja Euroopassa vuonna 2004, Yhdysvalloissa vuonna 2005.
Kahdeksan uuden laulun lisäksi yhtye myös soitti coverina kaksi Geffenin aiempaa laulua ("Scars" ja "Cloudy Now"), jotka Wilson käänsi englanniksi. Lisäksi mukana on Porcupine Treen "Feel So Low", jonka Geffen oli aiemmin äänittänyt hepreaksi.
Seuraava albumi Blackfield II julkaistiin Euroopassa helmikuussa 2007 ja Yhdysvalloissa maaliskuussa 2007.
Jäsenet > Nykyinen kokoonpano

Steven Wilson – laulaja, kitara, sanoitukset
Aviv Geffen – laulaja, kitara, akustinen kitara, sanoitukset
Era Mitelman – taustalaulaja, piano, koskettimet
Seffy Efrati – taustalaulaja, bassokitara
Tomer Z – rummut, lyömäsoittimet
Jäsenet > Entiset jäsenet

Gavin Harrison – studion rummut, lyömäsoittimet
Chris Maitland – live rummut, lyömäsoittimet
Daniel Salomon – taustalaulaja, piano, koskettimet
Aiheesta muualla

Kuvia tai muita tiedostoja aiheesta Blackfield Wikimedia Commonsissa
Virallinen sivusto (englanniksi)
Blackfield Myspacessa (englanniksi)